Odborový zväz pracovníkov školstva a vedy na Slovensku podporuje výstražný štrajk na českých vysokých školách, ktorý vyhlásil Vysokoškolský odborový zväz na 17. októbra 2023.

Je nepochopiteľné, že mzda odborného asistenta je pod úrovňou vysokoškolsky vzdelaného zamestnanca, v mnohých prípadoch iba na úrovni 30 000 Kč (1 219 eur). Pre porovnanie na Slovensku je priemerná mzda odborného asistenta 1 712 eur. Štipendium doktoranda po rigoróznej skúške je v SR na úrovni 1 194 eur (29 372 Kč), v ČR iba 11 205 Kč (457 eur). Podstatne horšie sú na tom neučiteľskí zamestnanci pracujúci na českých vysokých školách, ktorých mzda nedokáže zabezpečiť dôstojné životné podmienky a základné fungovanie domácností týchto zamestnancov.

Odborový zväz školstva na Slovensku praje účastníkom výstražného štrajku, aby ho dotiahli do úspešného konca, aby jeho výsledkom bolo výrazné zvýšenie rozpočtu vysokým školám, a tým sa zabránilo odchodu kľúčových zamestnancov a hroziacemu kolapsu českého vysokého školstva.

Tlačová správa k výstražnému štrajku je zverejnená na webe:

<https://hodinapravdy.cz/tiskova-zprava-vysoke-skoly-se-pripravuji-na-nejvetsi-stavku-od-roku-1989/>